recursal/SuperWikiNEXT-32B huggingface dataset:
EvroBrun komandasının loqosu
**EvroBrun** ( ***ing. EuroBrun*** ) İtaliya-Isveçrə yarış komandası olub Senago, Milan, İtaliyada yerləşirdi. Qrup? 76 avtomobil ilə 46 Qran Pridə iştirak etmişdir. Komanda, 1987-ci ildə, keçmiş yarışçı və mühəndis Walter Brun tərəfindən yaradılmışdır.

Ümumi məlumat
-------------

Komanda iki yarış qrupunun, Walter Brun'a məxsus Euroracing team və Giampaolo Pavanello'a məxsus Brun Motorsport'un birləşməsi nəticəsində yaranıb.
Komanda sportprototiplerden sonra, Formula 1 –də iştirak etmək qərarına gəldi. Sponsorluq Alman içki şirkəti olan Mast-Jägermeister tərəfindən olundu. Daha sonra , Walter Brun Reynard Motorsport şirkəti ilə iş birliyinə son qoyur.
EuroBrun adlı yeni layihə 1987-ci ilin sentyabr ayında qeydə alınmışdır: tərəfdaşlardan hər bir komanda 50% -ə sahib idi. Komandanın bazası Milanda yerləşdirilmişdi.

### 1988

İlk sezon debütü Mario Tolentinonun başçılığı ilə, Şassi ER188 ilə baş tutdu. Sükan arxasında, Formula 3000 qalibi olan, İtaliyalı Stefano Modena və komanda rəhbərinin keçmiş tanışı Oscar Larrauri idi. Sezona çox inamlı bir başlanğıc olsa da, sonradan maliyyə problemləri yarandı. İştirakçılardan heç biri xal qazana bilmədi. Yalnız ən yaxşı halda, Modena, Macarıstan Qran pridə 11-ci yeri tutdu.

### 1989

1989-cu ildə maliyyə problemləri ilə bağlı komandada bir çox işçilər işdən çıxarıldı. Nəticədə, EvroBrun yalnız bir avtomobil və isveçrəli Gregor Foiteklə yarışa qatıldı. Bu dəfə daha müasir versiya olan ER188 istifadə olundu. Yalnız sonradan ER 189 təqdim olunsa belə nəticə dəyişmədi və çıxışlar uğursuz oldu.

### 1990

1990-cı ildə yarışa iki avtomobil çıxarıldı. Yarışçı Claudio Langes bütün mövsüm heç bir nəticə əldə edə bilmədi. 14 mərhələdən sonra komanda çempionatdan uzaqlaşdırıldı.

Xarici keçidlər
---------------

* EvroBrun Formula 1 Arxivləşdirilib 2016-07-02 at the Wayback Machine
* EvroBrun
Randoseru.
**Randoseru** (ランドセル?) – Yaponiyada geniş istifadə olunan məktəbli çantası növü.

Tarixi
------

Randoserunun mənşəyi Edo dövründə əsgərlər üçün yaradılmış bel çantaları ilə bağlıdır. Edo dövründə şoqunluq Niderlandın hərbi sistemindən təsirlənərək randoserunun ilk nümunələrini yaratmışdır. Sözün mənşəyi niderland dilində bel çantasını bildirən *"ransel"* sözündən yaranmışdır.

1885-ci ildə Tokioda yerləşən təhsil müəssisəsi Qakuşuin ilk dəfə randoserudan istifadə etməyə başlamışdır. 1887-ci ildə baş nazir İto Hirobumi Qakuşuinə daxil olan Şahzadə Yoşihitoya randoseru hədiyyə etmişdir. Bu hadisə randoserunun populyarlaşmasına səbəb olmuşdur. Buna baxmayaraq, randoserunun istifadəsi ancaq şəhərlərlə məhdudlaşırdı; Regionlarda şagirdlər kitablarını daşımaq üçün furoşikidən istifadə edirdilər.

1960-cı illərdə Yaponiyada iqtisadiyyatın sürətli inkişafı ilə əlaqədar olaraq randoserular bütün ölkədə geniş istifadə olunmağa başlamışdır. 1960-cı illərdən sonra qara rəngli randoseru oğlanlara, qırmızı rəngli randoseru isə qızlara aid edilmişdir. Bu gender bölgüsünün ənənəvi yapon sandalı olan qetalarla əlaqədar yarandığı düşünülür.

Hazırlanması və istifadəsi
--------------------------

Orijinal randoserular ağır, amma uzunömürlü dəridən hazırlanır, lakin müasir dövrdə randoseruların 70%-i 1965-ci ildə ixtira edilmiş, *"Clarino"* adlı sintetik dəridən hazırlanır. Bir az kobud material olsa da, daha yüngül, suyadavamlı və gündəlik istifadəyə dözümlüdür.

Randoserunun arxa planı yumşaq parçadan hazırlanır ki, belə taxılanda rahat hiss etdirsin. Yan panellər plastik daxili qatla möhkəmləndirilir, beləcə, çanta formasını qoruyur və maksimum yeri təmin edir. Qayışlar çantaya metalla taxılır. Randoseruda bento qutularını və açarlıqları yerləşdirmək üçün yerlər də ola bilər.

Adətən randoseru məktəblilərə valideynləri tərəfindən hədiyyə kimi verilir. Məktəblilər üçün nəzərdə tutulsa da, böyüklər üçün hazırlanan növləri də hazırlanır.

Qalereya
--------

* İki məktəbli qız qırmızı randoserularla.İki məktəbli qız qırmızı randoserularla.
* Heyva ibtidai məktəbində randoserular.Heyva ibtidai məktəbində randoserular.
* Yaponiyada satışda olan randoserular.Yaponiyada satışda olan randoserular.
* Randoserudan istifadən edən yetkin şəxs.Randoserudan istifadən edən yetkin şəxs.
* Qızlar üçün randoserular.Qızlar üçün randoserular.

İstinadlar
----------

1. 1 2 3 4 5 6  *Dayman, Lucy.* "Randoseru: How to Choose the Best Japanese Backpack". Japan Objects (ingiliscə). 16 fevral 2023 tarixində arxivləşdirilib. İstifadə tarixi: 16 fevral 2023.
2. ↑  "The future and past of Japanese randoseru". NHK (ingiliscə). 1 fevral 2020. 2023-01-24 tarixində arxivləşdirilib. İstifadə tarixi: 16 fevral 2023.

Xarici keçidlər
---------------

* Vikianbar Vikianbarda **Randoseru** ilə əlaqəli mediafayllar var.
**Evqlenakimilər dəstəsi** (*lat.* Euglenida ) — Qamçılılar sinfinə aid olan dəstə.

Haqqında
--------

Evqlenakimilər dəstəsi — Bu dəstə bədənin ön tərəfində bir qamçı olan, əsasən şirin sularda yaşayan qamçılıları birləşdirir. Evqlenakimilərin bədəni pellikula ilə örtülüdür. Pellikula bəzi növlərdə yaşıl evqlenada olduğu kimi elastiki, bəzilərində isə möhkəm olub, bədənə sabit forma verir. Evqlenakimilər yaşıl bədənə, çoxlu xromatoforlara malikdirlər. Onlar üçün holofit qidalanma, bəzi rəngli formalar üçün miksotrof qidalanma xasdır. Bütün rəngli evqlenakimilər qırmızı gözcüyə — stiqmaya malikdir. Rəngsiz növlər saprofit, bir çoxu isə holozoy üsulla qidalanır. Holozoy üsulla qidalanan evqlenakimilər xüsusi orqanoidlər: hüceyrə ağzı — sitostom, sitoplazmanın dərinləşməsindən əmələ gələn udlaq yerləşir. Rəngli evqlenakimilərdə bu orqanoidlər müşahidə olunmur. Adətən bir yumulan vakuola malikdirlər. Evqlenakimilər çirkli su hövzələrində geniş yayılmışdır, bəzən onlara torpaqda da rast gəlinir. Bir çoxu müxtəlif heyvanların bağırsağında parazitlik edir.

Mənbə
-----

**B. İ. Ağayev, Z. A. Zeynalova. Onurğasızlar zoologiyası.** Bakı , "Təhsil" 2008 , 568 səh

Həmçinin bax
------------

* Qamçılılar

Xarici keçidlər
---------------

* Euglenida | Wikipedia audio article
* Algas Unicelulares Euglenófitas Euglena viridis

İstinadlar
----------

1. ↑  B. İ. Ağayev, Z. A. Zeynalova. Onurğasızlar zoologiyası. Bakı, "Təhsil" 2008, 568 səh
2. ↑  Azərbaycanın heyvanlar aləmi. I cild. Bakı, Elm, 2002, 268 s
Nepalda ilk koronavirus xəstəsi 5 yanvarda aşkarlanıb.

Nepalda gedişat
---------------

Nepalda ilk koronavirus xəstəsi 5 yanvarda aşkarlanıb. Bu xəstə Hubey Universitetindən ölkəsinə qayıdan 31 yaşlı müəllim idi. Bəzi ölkələrdə xəstəxanalar avadanlıqlarla təchiz olunsa da, bu ölkədə avadanlıqlar az idi. Ona görə də, həmin gün Hindistandan, Pakistandan və digər ölkələrdən avadanlıqlar gətirildi. 24 yanvarda fövqəladə vəziyyət oldu. Evdən çölə çıxmaq qadağan edildi. Hamı evdə də qaldı. Xaricdən gələnlər tez karantinaya alındı. Nepal koronavirusun təsirini azaldan nadir ölkələrdən oldu. Həmin gündən çoxlu xəstəxanalar tikildi, bəzi xəstəxanalarda da yataqlar və otaqlar əlavə olundu. Nepal sərhədləri bağladı, ölkələrlə əlaqəni tamamilə kəsdi, bütün görüşləri ləğv etdi, çöldə hər şey qadağan edildi. Ölkə küçələrində həyat iflic vəziyyətindədir. Lakin, ölüm azdır. Məhz buna görə.

Çinlə əlaqə kəsilsə də, 5 fevralda Nepal Çinə 100000-ə yaxın üz maskası göndərdi. Əvəzində Çin də Nepala çoxlu tibbi avadanlıqlar göndərdi. Katmandunun Sindipalçok rayonunda bir neçə insan qızdırmadan şikayət etdi. Onlar test olundu və çoxunda qrip aşkarlandı.

14 fevralda Səudiyyə Ərəbistanı və BƏƏ-dən gələnlər karantinaya aparıldı və onlar test olundu. Heç birində virus aşkarlanmadı və onlar 2 həftə karantində qaldılar.

18 fevralda Çinin Nepaldakı səfirliyi Katmandu Post qəzetində Anti-Çin ideologiyasının üstün tutulduğunu səbəb edərək tənqid etdi. Katmandu Post isə Səfirlik barədə əvvəlkindən daha çox tünd tənqid məqaləsini yazdı. Lakin, sonra həmin nömrə ləğv olundu və Katmandu Post Çindən üzr istədi.

1 martda Çin, İran, Cənubi Koreya, Yaponiya və İtaliya üçün vizalar dayandırıldı.

Nepal aktrisası Rekha Trapanın çağırışı
2 martda Nepal Dialoq Forumu təxirə salındı. Nepal Premyer Liqası da təxirə salındı.

9 martda artıq Almaniya, İspaniya və Fransa üçün də vizalar dayandırıldı.

20 martda hətta Milli Məclisin də fəaliyyəti müvəqqəti dayandırıldı. ABŞ Hökuməti Nepala 1.8 milyon dollar ayıracağını bildirdi.

21 martda Almaniya ölkəyə 1 milyon avro ayıracağını bildirdi.

25 martda üçüncü xəstə Səudiyyə Ərəbistanından Nepala, oradan da karantinə getdi.

27 martda dördüncü xəstə BƏƏ-dən gəlmişdi. Tez karantinə aparıldı.

29 martda hökumət dərslərin və uçuşların dayandırılması müddətini 15 aprelə qədər uzatdı.

2 apreldə beşinci və altıncı xəstə Belçikadan gəldi və tez karantinə aparıldı.

Nepal xaricində gedişat
-----------------------

ÜST-ün Nepal şöbəsindən
* 8 martda Nepaldan Tasmaniyaya gedən bir nepallı xəstələndi.
* 9 martda BƏƏ-dəki 2 nepallı xəstələndi.
* 16 martda Portuqaliyadakı 1 nepallı xəstələndi.
* 21 martda Bəhreyndə 3 nepallı xəstələndi.
* 17 martda İngiltərədə təqaüddə olan nepallı xəstə yoluxdu və tez vəfat etdi.
* 24 martda da həmçinin bir nepallı ABŞ-də yoluxdu və tez vəfat etdi.

İstinadlar
----------



1. 1 2  *Dong E. Du H. Gardner L.* An interactive web-based dashboard to track COVID-19 in real time (ing.). // *The Lancet Infectious Diseases* Elsevier BV, 2020. Vol. 20, Iss. 5. P. 533–534. ISSN 1473-3099; 1474-4457 doi:10.1016/S1473-3099(20)30120-1 PMID:32087114
2. ↑  .
**Evləri köndələn yar** — Azərbaycan istehsalı komediya tipli film-tamaşa. 1982-ci ildə çəkilmişdir. Ssenari müəllifi Anar, rejissorlar isə Ramiz Həsənoğlu və Tariyel Vəliyevdir. Bəstəkar kimi Emin Sabitoğlu iştirak etmişdir.

Məzmun
------

Film-tamaşada sevgililərin elçiliyinin səhv salınması nəticəsində hadisələr dolaşığa düşür. Əsərin dramaturji ziddiyyətini nişan, toy kimi el adətlərinə müxtəlif münasibətlər təşkil etsə də tamaşada hadisələrin deyil, personajların ziddiyyətləri ön plana çəkilir.

Film-Tamaşanın Heyəti
---------------------

### Film-Tamaşanın üzərində İşləyənlər

**Ssenari müəllifi :** Anar
**Quruluşçu rejissor :** Ramiz Həsənoğlu, Tariyel Vəliyev
**Quruluşçu operator :** Eldar Məmmədov
**Bəstəkar :** Emin Sabitoğlu
**Mahnıların Mətni :** Vaqif Səmədoğlu
**Operator :** Süleyman Süleymanov, Əlövsət Aslanov, Vahid Babayev
**Quruluşçu rəssam :** Rəfael Əsədov
**Rəssam :** Azər Cəbrayılov
**Qrim rəssamı :** Aslan Qafarov
**Səs rejissoru :** Fikrət Ağazadə, Hətəm Əmiraslanov, Rauf Haşımov, Lazar Çernomordikov
**Rejissor assistenti :** Tofiq Zeynalov, Adil Bünyadov
**Redaktor :** Həbibə Məmmədxanlı
**Videomühəndis :** Rəhim Dərafərin, Fazil Əlişov, Bəxtiyar Həsənov, Eldar Mirbağırov
**Mahnıları İfa edir :** Flora Kərimova, Hicran Mehbalıyeva, Xədicə Abbasova, Akif İslamzadə, Səyavuş Aslan, Yaşar Nuri, İlham Namiq Kamal(sonuncu 3 şəxs titrlərdə yoxdur). Janr-komediya.
### Rollarda

Firəngiz Mütəllimova-Mərcan
Hicran Nəsirova(Hicran Qəşəmova kimi)-Tahirin qızı
Fəxrəddin Manafov-Şamil
Telman Adıgözəlov-Kamil
Əliağa Ağayev-Dayı
Səyavuş Aslan-Nadir
Səməndər Rzayev-Şakir Şirinov
Yaşar Nuri-Surxayzadə
İlham Namiq Kamal-Paşa Paşayeviç
Kübra Əliyeva-Nadirin arvadı
Ofeliya Aslan(Ofelya Aslan kimi)-Şirinovun arvadı
Gülşən Qurbanova-Tahirin arvadı
Nəzirə Salmanova-Şamilin anası
Afaq Bəşirqızı-Darçınbəyim
Əzizağa Qasımov-Toy iştirakçısı
Hamlet Qurbanov-Tahir Mahirov
Atabala Səfərov-Ləzgi Bərbər
Xanlar Muradov
Arif Quliyev-Bazar satıcısı
Ələsgər Məmmədoğlu-Şair
Elxan Ağahüseynoğlu-Qəmbər
Bəhram Əliyev-Qaraş
Mirzə Ağabəyli-Təzəbəy

Xarici keçidlər
---------------

* Filmi izlə: "Yazıçı Anar" kanalı
* Mədəniyyət TV-də izlə
* Sirdaş Evləri Köndələn Yar 31 12 2016
**İsmayıl mirzə Bəhram mirzə oğlu Qovanlı-Qacar** (?-1900) — Qacar şahzadəsi, vali.

Həyatı
------

İsmayıl mirzə Bəhram mirzə oğlu Təbriz şəhərində doğulmuşdu. Mükəmməl saray təhsili almışdı. Xoyun hakimi olmuşdu. Sonra Nasirəddin şahın fərmanı ilə İsfahan əyalətinin Kəmrah, Xansar və Gülpayaqan mahallarına hakim göndərilmişdi. Ona göstərdiyi xidmətlərə görə general rütbəsi verilmişdi. 1861-ci ildə Kaşan əyalətinə vali təyin edilmişdi. Mirzə Hüseyn xan Qəzvinin baş nazirliyinin əvvələrində vəzifəsindən kənarlaşdırıldı. Onun yerinə Mirzə Fərrux xan Qaffari təyin edildi. Mirzə Hüseyn xan Sipəhsaların baş nazirliyi dönəmində o, vəzifə üzü görmədi. Onun işdən çıxarılmasından sonra Xorasanda vəzifə tutdu. 
İsmayıl mirzə 1869-cu ildə atasının Lurestan və Xuzistan valisi təyin edilməsi səbəbilə həmin əyalətlərə müavin vəzifəsinə göndərildi. O, 1871-ci ildə Tehrana dəvət edilib, Məcdüddövlənin yerinə təyin edildi. İkinci dəfə Kaşanı idarə etdiyi dövrdə saray tərəfindən cəzalandırıldı. Səbəb kimi peşkəşbazlığı göstərildi.

İsmayıl mirzə qurucu bər şəxsiyyət idi. O, Tehran şəhərində Müəzzəddövlə məscidini tikdirmişdi.

İsmayıl mirzə 1900-cü ildə vəfat edib.

Mənbə
-----

* Ənvər Çingizoğlu, Qacarlar və Qacar kəndi, Bakı, "Şuşa", 2008, 334 səh.

İstinadlar
----------

Həmçinin bax
------------

* Qacarlar
* Bəhram mirzə Qovanlı-Qacar

Xarici keçidlər
---------------
**Ramnit**, Windows istifadəçilərinə təsir edən kompüter qurdudur. Onun 2011-ci ilin sentyabr-dekabr ayları arasında 800 000 Windows kompüterinə yoluxduğu təxmin edilirdi  Ramnit botneti 2015-ci ildə Europol və Symantec tərəfindən söküldü  2015-ci ildə ən yüksək göstərici olaraq Ramnit-in 3.200.000 kompüterə yoluxduğu təxmin edilirdi.  Ramnit USB sürücülər kimi çıxarıla bilən mediaya yoluxur və həmçinin özünü əsas yükləmə qeydində gizlədir.   Kompüterə yoluxan kimi o, özünü bütün əlavə və çıxarıla bilən disklərə kopyalayır. O, həmçinin .exe, .dll, .htm və .html uzantıları olan faylları axtarır və yoluxdurur.

İstinadlar
----------

1. ↑  "Ramnit Goes Social". Seculert. 5 January 2012. 18 March 2013 tarixində arxivləşdirilib.
2. ↑  "EU police operation takes down malicious computer network". 2016-05-14 tarixində arxivləşdirilib. İstifadə tarixi: 2023-04-18.
3. ↑  "Europol takedown of Ramnit botnet frees 3.2 million PCs from cybercriminals' grasp". Naked Security. 2023-04-18 tarixində arxivləşdirilib. İstifadə tarixi: 2023-04-18.
4. ↑  "McAfee Win32/Ramnit.a". 2019-04-02 tarixində arxivləşdirilib. İstifadə tarixi: 2023-04-18.
5. ↑  "Symantec Win32.Ramnit". 2019-06-22 tarixində arxivləşdirilib. İstifadə tarixi: 2023-04-18.
**Nephrostomum skrjabini** (*lat.* Nephrostomum skrjabini)-Yastı qurdlar tipinin Trematodlar sinfinə aid olan növ.

Xarici quruluşu
---------------

Forması yastı uzunsov olub, eni 2,3 – 3 mm, uzunluğu 7-10,5 mm-dir. Bütün bədən tikanlarla örtülmüşdür. Böyrəkşəkilli axarların üzərində 43 tikan, bunlardan da ventral payların uclarında 4 böyük tikan yerləşmişdir. Böyük cinsi bursa əmziyinin orta hissəsinə qədər uzanır. Sarılıqlar qarın əmziyinin arxa ucundan başlayır. Toxumluqlar bədənin arxa hissəsində bir-birinə yaxın yerləşib, kənarları bütövdür. Uşaqlıq çoxlu sayda yumurtalıqlarla yaxşı inkişaf etmişdir. .

Həyat tərzi
-----------

Çoxsaylı-endem növdür, növdaxili müxtəlifliyi Politipdir, Parazit orqanizm olub, quşların (Бubulcus ibis)  bağırsağında yaşayır. Mürəkkəb həyat tərzi keçirir. Epiteli hüceyrələri ilə qidalanır. Nəsillərin növbələşməsi və sahiblərin dəyişilməsi ilə müşayit edilir. Düşmənlıri yoxdur. Hermofradit orqanizmdir. Cinsi çoxalması yumurta qoyma (nəsil dəyişkənliyi) və qeyri-cinsi çoxalma (partenogeniz) formasında olur. Üçüncü dərəcəli konsumentdir. parazitin həddindən artıq çoxalması quşlarda xəstəlik törədir. Reproduktivliyi və xromosom göstəriciləri öyrənilməmişdir. Mühafizəsinə ehtiyac yoxdur.

Yayılması
---------

Azərbaycanda Lənkəran və Sabirabad rayonu ərazilərində yayılmışdır.

İstinadlar
----------

1. ↑  Фейзуллайева О.В. Мащмудова Й.А. Работы по гельминтологии к 80-летию акад. К.И. Скрябина, М.1958 г. стр.145-147.
2. ↑  Фейзуллайева О.В. Мащмудова Й.А. Работы по гельминтологии к 80-летию акад. К.И. Скрябина, М.1958 г. стр.145-147.

Həmçinin bax
------------

|  |  |
| --- | --- |
| Taksoneyniləşdirmələri | 
* Wikidata: Q31302141
* GBIF: 11564262

 |
**İsmayıl bəy Camalbəyov** (Tam adı: *İsmayıl bəy Abbasqulu bəy oğlu Camalbəyov*; d.1883, Naxçıvan - ö.6 yanvar 1938, Bakı) — Azərbaycan ziyalısı, maarifpərvər, Naxçıvanın İranda (Makuda) konsulu.

Həyatı
------

İsmayıl bəy Camalbəyov 1883-cü ildə Naxçıvan şəhərində anadan olmuşdu. Məktəb təhsilini də burada almışdır. O, 1915-ci ildə yaradılmış Mücahidin Milli Partiyasının liderlərindən omuşdur. 1918-ci ilin fevra­lın­­da Zaqafqaziya Komissarlığını (1917-ci il noyabrın 11-də Xüsusi Zaqafqaziya Komitəsini əvəz etmiş Zaqafqaziya hökuməti) Zaqafqaziya seyminin (qanunvericilik orqanı) əvəz etdiyi və Zaqafqaziyanı müstəqil dövlətlərə parçalamaq uğrunda fəaliyyətin gücləndiyi dövrdə Naxçıvanın növbəti daşnak hücumlarından müdafiəsinin təşkilində ciddi rol oynamışdır.

### Ailəsi

İsmayıl bəy Güllü Şərif qızı ilə ailə qurmuşdu. Güllü xanım 1879-cu ildə Tiflis şəhərində anadan olmuş, Sumbatov küçəsi, ev 9 ünvanında yaşamışdır. Ailə tərkibi: həyat yoldaşı Camalbəyov İsmayıl Abbasqulu oğlu (1883) SSRİ Ali Məhkəmə Hərbi Kollegiyasının Səyyar Sessiyası tərəfindən 05.01.1938-ci il tarixdə əksinqilabi-millətçilik fəaliyyətinə görə güllələnməyə məhkum edilmişdir. Camalbəyova Güllü Şərif qızı vətən xaininin həyat yoldaşı kimi SSRİ MİK-nin 04.07.1934-cü il tarixli qərarına əsaslanaraq 31.12.1937-ci il tarixdə tutulmuş SSRİ XDİK Xüsusi Müşavirəsinin 09.04.1938-ci il tarixli qərarı ilə cəzasını İslah-Əmək Düşərgəsində çəkməklə 8 il müddətinə azadlıqdan məhrum edilmişdir. Zaqafqaziya Hərbi Dairəsi Hərbi Tribunalının 16 mart 1995-ci il qərarına əsasən Camalbəyova Güllü Şərif qızına bəraət verilmişdir.

Fəaliyyəti
----------

* 20-ci illərdə İsmayıl Camalbəyov Makuda Naxçıvanın ilk konsulu olmuşlar.

Repressiya qurbanı
------------------

İsmayıl bəy Camalbəyov 1938-ci ildə repressiyaya uğramışdır. O, SSRİ Ali Məhkəməsi Hərbi Kollegiyasının Səyyar Sessiyası tərəfindən 5 yanvar 1938-ci ildə əks­inqilabi-millətçilik fəaliyyətinə görə güllələnməyə məhkum edilmiş, qərar yanvar ayının 6-da icra olunmuşdur.

Həmçinin bax
------------

* Zülfüqar bəy Bağırbəyov
* Əli bəy Bəylərbəyov

Mənbə
-----

* Məhəmməd Camalbəyov un şəxsi arxivi.
* Şəfiqə Məhəmmədova. Anaların fəryadı. Bakı: "Gənclik". 2006, s.86.
* Kəlbizadə E. Hacıyev İ. Naxçıvanlı diplomatlar. Naxçıvan:Əcəmi, 2017, 128 s.[*ölü keçid*]
* Sadıqov S. H. Naxçıvan Muxtar Respublikası tarixindən. Azərbaycan Elmlər Akademiyasi Milli Münasibətlər İnstitutu. Bakı, 1995, 144 səh.
* Mücahid diplomat – İsmayıl bəy Camalbəyov. Elnur Kəlbizadə. Şərq qapısı qəzeti. 05 İyul 2013.
* Гаджиев И. Кальбизаде Э. Из истории дипломатии. Saarbrücken:Lambert Academic Publishing, 2017, 64 c.

Xarici keçidlər
---------------

* Kəlbizadə E. Hacıyev İ. Naxçıvanlı diplomatlar. Naxçıvan:Əcəmi, 2017, 128 s.[*ölü keçid*]
* 
*
**Qütbüddün İsmayıl ibn Alpsunqur Yaquti əl-Səlcuqi əl-Qınıqi** (v. 1093) — Çağrı bəyin nəvəsi, Böyük Səlcuqlu imperiyası dövründə Azərbaycanın hakimi (1090–1093).

Həyatı
------

İsmayıl Yaquti bəyin oğlu, Çağrı bəyin nəvəsi, Mikayıl bəyin nəticəsi, Səlcuq bəyin kötükcəsidir. Xorasanda, Nişapur şəhərində doğulmuşdu.Səlcuqlu ordusunun sərkərdəsi idi.

Sultan 478-ci ilin sonlarında (fevral-mart 1086) Qafqaza yeni bir səfər daha düzənlədi və bölgəni səlcuqlulara tabe etdi. Məhəlli hökmdarlar Məlikşahı mətbu, de fakto tanıdıqlarını bildirdilər. Gəncə yörəsi doğrudan mərkəzə bağlandı. Məlikşah, Azərbaycan ümumi valisi Qütbüddin İsmayıl ibn Alpsunqur Yaqutiyə Arran və Qafqazın idarəsini də verdi (483/1090).

Sultan Börkyaruqla anlaşmaya rəğmən bütün ölkəyə hakim olmaq istəyən Tərkən xatun, bu dəfə onun dayısı Azərbaycan məliki İsmayıl ibn Yakutiyə xəbər göndərib Börkyaruqu bərtərəf etməsi şərtiylə evlənmə vədi verdi. İsmayıl bu təklifi qəbul edərək Börkyaruq üzərinə yürüdü, fəqət Həmədan-İsfahan arasındaki Kərəcdə meydana gələn savaşda məğlub oldu (486/1093).

İsmayıl ibn Yaquti 1093-cü ildə öldürüldü.

Ailəsi
------

İsmayılın Mövdud adlı oğlu vardı. O, atasından sonra Azərbaycana başçılıq etmişdi.

Həmçinin bax
------------

* Çağrı bəy
* Səlcuqlular

İstinadlar
----------

1. ↑  Brosset, I, s. 346 -349, Müneccimbaşı, s. 41, Mathieu, s. 204, Kəsrəvi Təbrizi, a. g. e. III. s. 51-56.
**Smilyan** — Xorvatiyanın Lika dağlıq regionunda yerləşən kənd. Kənd Qospiç qəsəbəsinin 6 km şimal-şərqində və Zaqreb-Split şossesindən 15 kilometr uzaqlıqda yerləşir. Əhalisi 418 nəfərdir. Smilyan kəndi Nikola Teslanın anadan olduğu yer kimi çox məşhurdur.

Tesla
-----

Tesla 10 iyul 1856-cı ildə Smilyan kəndində anadan olub.

Elektrik mühəndisi və ixtiraçı Teslanın anadan olmasının 150-ci il dönümünə görə Xorvatiyada Tesla xatirə kompleksinin rəsmi açılşı olub. Bu kompleksin tərkibinə onun bərpa edilmiş uşaqlıq otağı da daxildir. İndiki dövrdə Serb ortodoks kilsəsi ilə birlikdə Teslanın anadan olduğu ev və onun ətrafındakı ərazi ixtiraçının həyatının ətraflı nümayiş olunduğu muzey və Teslanın ixtiralarının müxtəlif eksponantları ilə xatirə kompleksini təmsil edir. Yaxınlıqdakı binada qurultay salonu da var. İlk dəfə xatirə kompleksi 1956-cı ildə tikilib. Xorvatiya müharibəsi zamanı hələ də müəyyən olunmayan cinayətkarların açdığı atəş ilə baş verən yanğın nəticəsində binaların bir neçəsinə ziyan dəyib. Xorvatiya hakimiyyəti kompleksi yenidən bərpa etdirdi və 2006-cı ildə Xorvatiya, eləcə də Serbiyanın ən yüksək vəzifəli şəxslərinin iştirakı ilə xatirə kompleksinin açılışı oldu.

İstinadlar
----------

1. ↑  Register of spatial units of the State Geodetic Administration of the Republic of Croatia.
2. ↑  "POPULATION BY AGE AND SEX, BY SETTLEMENTS, 2011 CENSUS". 2022-03-01 tarixində arxivləşdirilib. İstifadə tarixi: 27 yanvar,2016.
3. 1 2  "Electrical pioneer Tesla honoured". BBC News. 10 July 2006. 29 April 2015 tarixində arxivləşdirilib. İstifadə tarixi: 10 July 2011.
4. ↑  "Museum of Lika in Gospić – Nikola Tesla Memorial Centre in Smiljan". Museum Documentation Center (Croatia). 2012-04-25 tarixində orijinalından arxivləşdirilib. İstifadə tarixi: 2011-11-08.
5. ↑  "Lika napokon otkrila Teslu". Jutarnji list (Croatian). 2006-07-08. 2011-05-22 tarixində arxivləşdirilib. İstifadə tarixi: 2011-08-11.
6. ↑  "150. obljetnica rođenja Nikole Tesle" (Croatian). Office of the President of Croatia. HINA. 2006-07-10. 2012-01-20 tarixində orijinalından arxivləşdirilib. İstifadə tarixi: 2011-11-08.

Xarici keçidlər
---------------


Vikianbarda ***Smilyan*** ilə əlaqəli mediafayllar var.  

* Memorijalni centar in Croatia Arxivləşdirilib 2013-09-28 at the Wayback Machine
**Rusiya Mərkəzi Bankı** (*rus.* Центральный банк Российской Федерации) və ya qısaca **Rusiya Bankı** (*rus.* Банк России) — Rusiya Federasiyasının mərkəzi bankı. Əsas mərkəzi Moskva şəhərində yerləşir. Rəhbəri Elvira Nabiullinadır. Rusiya rublunun banknot və metal pullarının yeganə istehsalçısıdır. Hökumətin pul və kredit siyasətindən məsuldur.

Rusiyadakı bütün banklardan üstündür. Rusiya hökuməti tərəfindən səlahiyyətləndirilən bu Bank, Rusiya Federasiyasını beynəlxalq maliyyə təşkilatlarında təmsil edir və pul siyasəti ilə bağlı beynəlxalq pul bazarı əməliyyatlarında iştirak edir.

Tarixi
------

Rusiya poçt markaları (2015-ci il)
Rusiya Mərkəzi Bankının əsası 1860-cı ildə qoyulmuşdur.

İstinadlar
----------

1. ↑  "Ежемесячные значения на конец отчетной даты". 2017-10-18 tarixində arxivləşdirilib. İstifadə tarixi: 2017-04-09.

Xarici keçidlər
---------------


Vikianbarda ***Rusiya Mərkəzi Bankı*** ilə əlaqəli mediafayllar var.  

* cbr.ru — Rusiya Mərkəzi Bankının rəsmi saytı
**Kurilskoe gölü** — Kamçatka yarımadasının cənubunda, Cənubi Kamçatski yasaqlığı ərazisində mövcud olan krater mənşəlli göl. İnzibati cəhətdən Rusiya Federasiyası Kamçatka diyarı Ust-Bolşereskom rayonu ərazisində yerləşir.

Adı
---

Bu ad təqribən 1711-ci ildə İvan Kozırevski tərəfindən o zamanlar göl ətrafında yaşayan Kuril adlı aynu qəbiləsi şərəfinə verilmişdir.

Stepan Kraşeninnikov «Kamçatkanın təhlükəli torpaqları» kitabında gölün adını *Ksuy* və ya *Ksuay* olaraq göstərir.

Tarixi məlumat
--------------

Gölün ilk təsvirini Qeorq Steller 1740-cı ildə vermişdir. 1908 və 1909-cu illərdə Fyodor Ryabuşkinin ekspedisiyası göldə bir sıra araşdırmalar aparmışdır.

Təsviri
-------

Kurilskoe gölıü
Kamçatkanın sahəsinə görə 3-cü ən böyük gölüdür və 77 km² sahəni əhatə edir. Gölün orta dərinliyi 195 m, maksimal dərinliyi 316 m təşkil edir. Əsasən qar və yağış suları ilə qidalanır. Suyunun səviyyəsi 1,3 m (maklsimal səviyyə may-iyun, ən aşağı səviyyə isə aprel) olaraq dəyişə bilir. Sentyabr ayında sahilində orta temperatur 7,6 °C, maksimal temperatur isə 10,8 °C təşkil edir.

Gölün şimal-şərqində İlinskaya sopka adlı vulkan yerləşir. Göldə bir neçə ada vardır ki, onlardan ən iriləri Samanq (0,66 km²), Çayaçi, Serdçe, Nizki və Qlinyanıdır. Gölün cənubunda Tuqumınk, şimal-qərbində Pulomnik burunları vardır. Tyoplaya buxtası sahilindən isti mineral mənbə çıxır. Gölün sahilləri gilli suxurlara sahib çimərliklərdir.

Gölə çay və axarlar tökülür: Ətamınk, Xakısın, Viçenkiya, Kiruşutk, Qavryuşka, Oladoçnı axarı və digərləri. Gölün özündən Ozyornaya çayı Oxot dənizinə axır.

Səthdən buxarlanma 0,294 km³/il təşkil edir. Göl yavaş su mübadiləsi olan su tutarlarına aiddir. Tam su mübadiləsi müddəti orta hesabla 17,4 ildir.

Flora və flora
--------------

Gölün ən məşhur canlısı Nerkalardır. Gölün kənarında heç də az olmayan sayda qonur ayı populyasiyası vardır. Onların ümumi sayı 200 başı keçir.

Cənubi Kamçatka Federal Qoruğu ərazisi və Kronos Dövlət yasaqlığı ərazisi 1996-cı ildə YUNESCO Ümumdünya irsi siyahısına daxil edilmişdir.

Qalereya
--------

* Ozernoy çayıOzernoy çayı
* Samanq adasıSamanq adası
* Xakiçin çayıXakiçin çayı
* Serçe Alaida — Kurilskoe gölündəki adaSerçe Alaida — Kurilskoe gölündəki ada
* Serçe Alaida adasındakı qayalarSerçe Alaida adasındakı qayalar

Mənbə
-----

* Описание Курильского озера
* Курильское озеро в БСЭ
* Kurile Lake at Global Volcanism Program (ing.)
* Курильское озеро в Географической энциклопедии
* Озеро Курильское на сайте ООПТ России

İstinadlar
----------

1. ↑  Курильское озеро Arxivləşdirilib 2018-03-04 at the Wayback Machine // Большая советская энциклопедия, т. 14, с. 32. — Москва, 1973
2. ↑  Курильское озеро // География России : словарь / гл. ред. А. П. Горкин. — Москва : Большая российская энциклопедия, 1998.
3. ↑  "Кроноцкий государственный природный биосферный заповедник — Озеро Курильское". 2019-03-27 tarixində orijinalından arxivləşdirilib. İstifadə tarixi: 2019-03-21.
4. ↑  "Физико-географические особенности Камчатки". 2019-03-27 tarixində arxivləşdirilib. İstifadə tarixi: 2019-03-21.
**Evlilərin kitabı** — Yusif Qulaminin sosioloji-əxlaqi əsəri.

Məzmun
------

Xəbərdarlıq **Xəbərdarlıq:** ***Yazının davamı əsərin məzmunu haqqında məlumat ehtiva edir.***
Qadın-kişi məsələləri üzrə mütəxəssis və psixoloq Dr. Yusif Qulaminin 14 illik araşdırma, rəy sorğusu və konsultasiya nəticəsində yazdığı bu kitab əksər evlilərin qarşılaşdığı, lakin həya hissinin və ya məlumat azlığının bu barədə kiminləsə danışmaq icazəsi vermədiyi məsələləri əhatə edir. Kitabda qadınlarda cinsi istəksizlik probleminin psixoloji amilləri və onun müalicəsi, ər-arvad arasındakı cinsi məsələlərə münasibətdə yanlış təsəvvürlərin araşdırılması, seksual həzzin düzgün təmin edilməsi yolları və s. kimi məsələlərə aydınlıq gətirilir.

Xəbərdarlıq **Xəbərdarlığın sonu.**

İstinadlar
----------

Həmçinin bax
------------

Xarici keçidlər
---------------

* parlaqimzalar.az
* Evlilərin kitabı (Annotasiya) Arxivləşdirilib 2019-09-28 at the Wayback Machine
* Goodreadsdə Evlilərin Kitabı
* Tezliklə 2-ci nəşr
**İsmayıl xan Damğani** (?-1826)—XIX əsr İran Qacarlar dövləti ordusunun sərkərdəsi. Sərdar.

Həyatı
------

İsmayıl xan Damğani Simnan vilayətinin Mehdişəhr şəhərində anadan olmuşdu.İran Qacarlar dövləti ordusunun sərkərdəsi idi. Əvvəlcə sarayda qulam pişxidmətbaşı vəzifəsində xidmət etmişdi. Sonra orduya qatılmışdı.

1804-cü ildə Fətəli şah Qacar Qafqaz uğrunda savaşların çox zor olduğu haqda Abbas mirzə Qovanlı-Qacardan gələn bilgiləri dəyərləndirdikdən sonra Xorasanda
İsmayıl xan Damğaninin komandanlığında olan süvari ordunun Azərbaycana gəlməsi, Abbas Mirzəyə qatılmasını istədi. Özü də saray adamları, əyanları və dövlət ərkanı ilə bərabər Qarabağa yola düşdü.

Tarixçi Əminə Pakrəvan yazır: "Abbas Mirzə müdafiə sistemini gücləndirmək amacı ilə bir neçə gün İrəvanda qaldı. Sonra da ordusunun Əhərdə oturaq salmasını istədi. Abbas mirzə geri çəkilərkən İsmayıl Damğanini ordunun önəmli bir bölümü ilə Sisyanovla savaşmağa göndərmişdi. İsmayıl Damğani ani hücumu ilə Sisyanovu Tərtərə tərəf geri püskürtdü. Beləliklə Şuşa və rus ordusundan oluşan hərbi saxlusu (ordunun barındığı geniş yer) çevrədən qopuq şəkildə təcrid durumuna düşdü. Ancaq Kür çayının iki ağaclığında Abbas mirzəyə vəfadarlığı ilə bilinən Pirqulu xan az qala Mustafa xan Şirvaninin tələsinə düşmüşdü. Mustafa xan Şirvani, Abbas mirzə geri çəkilmə qərarı aldıqdan sonra açıq şəkildə rusların tərəfinə keçmişdi".

1806-cı ildə İsmayıl xan Damğaninin başçılığı ilə Qacar qoşunu Cəbrayıllı bağlarında Rusiya qoşununa qalib gəldi.

Tarixçi Əminə Pakrəvan yazır: "Abbas Mirzə geri çəkilərkən İsmayıl Damğanini ordunun önəmli bir bölümü ilə Sisyanovla savaşmağa göndərmişdi. İsmayıl Damğani ani hücumu ilə Sisyanovu Tərtərə tərəf geri püskürtdü. Beləliklə Şuşa və rus ordusundan oluşan hərbi saxlusu (ordunun barındığı geniş yer) çevrədən qopuq şəkildə təcrid durumuna düşdü".

1809-cu il iyulun 16-da İsmayıl xan Damqanlının başçılığı ilə şah qoşununun üç minlik ön dəstəsi Hamamlı və Bəykəndi yaşayış məntəqəsində yеrləşən rus qarnizonlarına hücuma kеçdi. Lakin bu hücum rus dəstəsi tərəfindən dəf еdildi və məğlub olan şah qoşunu gеri çəkilməyə məcbur oldu. Məğlubiyyətə baхmayaraq, İrəvan istiqamətində yürüşlər davam еtdirilirdi. İyulun 21-də şah qoşunu Nağı bəyin başçılıq еtdiyi İrəvan qoşunu ilə birləşərək yеnidən Pəmbək və Şuragöl ərazilərinə hücuma kеçdi. Lakin bu hücum da baş tutmadı (76,191-192).

Ailəsi
------

İsmayıl xanın Rzaqulu xan adlı oğlu vardı. Qardaşları Zülfüqar xan, Mütəllib xan, Məhəmmədəli xan və İsa xan Fətəli şah Qacarın sarayına yaxın şəxslərdən sayılırdılar.

İstinadlar
----------

1. ↑  بامداد، مهدی. شرح حال رجال ایران در قرن ۱۲ و ۱۳ و ۱۴ هجری (جلد ۱). چاپ اوّل. تهران: زوار، ۱۳۵۷.
2. ↑  Pakrəvan Ə. Abbas mirzə və Azərbaycan, Bakı, "Qanun", 2007, 208 s.

Həmçinin bax
------------

Xarici keçidlər
---------------
Bavariya Dövlət kurortu- Bad Kissinqen
**Kurort** (*alm.* **Kurort**‎: **kur** — müalicə və **ort** — yer, məkan) — müalicə, tibbi reabilitasiya, xəstəliyin profilaktikası və sağlamlıq məqsədilə qurulmuş və istifadə edilən sahədir. Kurort adətən təbii müalicəvi qaynaqlarla əhatə olunaraq istismar üçün lazım olan tiklilərə və infrastrukturaya malikdir.

Növləri
-------

### Balneoterapia

Latın dilində *lat.* balneum – vanna, *lat.* therapia – müalicə deməkdir. Bu tipli kurortlarda müalicə faktoru kimi təbii mineral sulardan istifadə olunur. Su xaricdən (vannada, duşda, qapalı çimərlikdə və s.) qəbul edilməklə, daxildən içməklə müalicə, inhalysaiya və digər proseduralar üçün istifadə olunur.Balneoterapiya kurortları xəstəxanalarla təmin olunur, orada içki qalereyaları, basseynlər mövcuddur.

### Palçıq

Əsas və ya müalicə üsullarından biri kimi iqlimlə, təbbi mineral sularla bərabər müalicəvi palçıqlardan da istifadə olunur.

### İqlim

Bu cür kurortlarda üstünlük iqlimə verilir. Burada aeroterapiya, helioterapiya, talassoterapiya aparma mümkündür.

### Kumıs

Kumis müalicəvi kurortlarında müalicə keyfiyyətli hazırlanmış kumısa əsaslanır.
**Smet Kenesbayeveviç Kenesbayev** (*qaz.* Ісмет Кеңесбаев) (1907 - 1995)—qazax türkoloqu.

Həyatı
------

Smet Kenesbayev 1907-cı ildə anadan olmuşdur. 1944-cü ildə doktorluq dissertasiyasını müdafiə etmişdir Elmlər Akademiyasının təsisçilərindəndir. Akademiyanın müxbir üzvü və vitseprezidenti seçilmişdir. Qazax dilinin fonetikası, leksikası və frazeologiya əsərləri var. Bir neçə dərsliyin müəllifidir. Tərcümə nəzəriyyəsi, tətbiqi leksikoqrafiya adlı tədqiqatları var. Əsas elmi istiqaməti frazeologiyadır. 30 ildən artıq frazeologiya sahəsində çalışıb. 1977-ci ildə Kenesbayevin 88 çap vərəqi həcmində «Frazeologiceskij slovar kazaxskogo jazyka» adlı əsəri işıq üzü görmüşdür. Sovet Türkoloqlar Komitəsinin «Советская тюркология» jurnalının redaksiya heyətinin üzvü idi.

Smet Kenesbayev 1995-ci ildə vəfat edib.

Xarici keçidlər
---------------

| ⛭Türk dili tədqiqatçıları |
| --- |
| Türkoloqlar |  Gabdulxay Axatov • Nikolay Baskakov • Vasili Boqorodski • Smet Kenesbayev • Andrey Kononov • Sergey Malov • Karl Henrix Menqes • Vasili Radlov • Boris Serebrennikov • Edhəm Tenişov |
**Soyadların erməniləşdirilməsi** — erməni mənşəli soyadının qəbul edilməsi aktı. Bu günə qədər əksər erməni soyadları türk, ivrit, fars və ya ərəb lüğətlərindən alınmışdır. Hüseyn İsmayılov, Əziz Ələkbərli və Elbrus Qaraqoyunluya görə hal-hazırda 400-dən çox türk mənşəli erməni soyadı mövcuddur. Buna baxmayaraq, şəxslərin öz təşəbbüsü ilə soyadlarını erməniləşdirməsi halları müşahidə olunmuşdur. Başqa ölkələrdə, məsələn, İsraildə soyadları ivritləşdirmək üçün dövlət proqramı mövcuddur.

Tarixi
------

Tarixçi Angela Teriyan qeyri-erməni mənşəli çoxişlək soyadların Əmir, Bəy, Həsən, Rəşid, Cavad, Xan, Sultan, Paşa, Çopur, Topal, Çolaq və s. kökdən gəldiyini bildirmişdir. Ən çox istifadə edilən türk soyadları arasında Allahverdiyan, Ağababayan, Babuxanyan, Qarakeşişyan, Əmirzadyan, Palandüzyan, İsaqulyan və s. var. Bir çox soyadın təhqiramiz və ya təhqiramiz mənaları var. Bunlara Eloğluyan, Qəssaboğluyan, Qulyan və Qulanyan, Ördəkyan, Gödəkyan, Çəkicyan, Navalyan (axmaq), Qavukyan (fırıldaqçı), Hamalmazyan (qeyri-qanuni), Qaracyan (qeybətçi) və s. aiddir.

Tarixçi Babken Arutyunyan və politoloq Aleksandr İsgəndaryanın birgə müəlliflik etdiyi məqaləyə görə, Sovet İttifaqı illərində Ermənistanda mədəniyyətin "milliləşdirilməsi" prosesinə erməni şəxs adları da daxil edilmişdir.

İstinadlar
----------

1. ↑  *İsmayılov, Hüseyn; Ələkbərli, Əziz; Qaraqoyunlu, Elbrus.* Türk mənşəli erməni soyadları (az.). Bakı: Nurlan nəşriyyatı. 2011.
2. 1 2  "Մաքրենք մեր ազգանունները թյուրք-թաթարական հետքերից" (erməni). 11 mart 2018 tarixində orijinalından arxivləşdirilib. İstifadə tarixi: 26 avqust 2021.
3. ↑  *Arutyunyan, Babken; İsgəndaryan, Aleksandr.* "Армения: „карабахизация" национальной истории" (rus): 145-175. ISSN 5-88735-112-8  (#bad\_issn). 2021-09-24 tarixində arxivləşdirilib. İstifadə tarixi: 2021-08-26.
**Smokinq** (*ing.* The Tuxedo) — rejissor Kevin Donovanın çəkdiyi bir komediya filmidir. Baş rolları Ceki Çan və Cenifer Lav Hevitt ifa edir.

Məzmunu
-------

Cimi Tonq, sürətli sürücülük və sərnişinlərini mümkün qədər tez qaydaları pozmadan hər yerə çatdırmaq bacarığı ilə tanınan bir taksi sürücüsüdür. Tezliklə onun nüfuzu ona sirli və varlı Klark Devlinin şəxsi idarəedicisi işini tapmasına kömək edir.

Cimi, müdirinin kimlə işlədiyini bilmir; lakin Devlinin mehriban təbiəti, bərabərliyi və Ciminin onları dost etməsinə kömək etmək istəyi. Cimi Devlin'in casus olduğunu bilmir və Devlin sui-qəsd cəhdi nəticəsində komaya düşdüyündə Cimi təsadüfən qeyri-adi bir patron taksisini taxır.Bu geyim parçası əslində geyimi xüsusi qabiliyyətlərlə təmin edən bir cihazdır (onu döyüş sənətləri və mükəmməl bir rəqqasə edir, görünməz olmağa, divarlarda gəzməyə və s. İmkan verir), Cimi bu geyimdən patronu öldürməyə cəh edən terroçuların planlarıni pozmaq üçün istifadə edir. Onları dayandırmaq üçün o, yalnız əməliyyat xidmətinə çağırılmış parlaq alim Delaille Blaine-ə qoşulur. Əvvəlcə Cimi'nin Devlin olduğunu düşünərək əsəbi hesab edir (çünki bu barədə dərhal ona yalan danışdı); lakin sevgisini qazanmaq üçün onu xilas edir.

Rollarda
--------

* Ceki Çan — *Cimi Tonq*
* Cenifer Lav Hevitt — *Del Bleyn*
* Ceyson Ayeks — *Klark Devli*
* Devi Meyzar — *Stina*
* Riçi Koster — *Ditrix Benninq*
* Peter Stromare — *həkim* *Sims*
* Mia Kottet — *Şeril*
* Romani Malko — *Miç*
* Dzniyel Keş — *Rocerc*
* Ceyms Braun — *öz rolunda*

Gəliri
------

* Büdcəsi 60 milyon dollar olan film ABŞ-dakı kassada 50,5 milyon pul toplayıb. İlk həftəsonu ödənişlər 15 milyon təşkil etdi. Qlobal kassada ümumi ödənişlər cəmi 105,4 milyon dollar təşkil etmişdir.

İstinadlar
----------

1. ↑  .
2. 1 2 3  .
3. 1 2  .
4. ↑  .
5. 1 2  .
6. ↑  *Gortych A.* Filmweb (pol.). 1998.
7. ↑  IMDb (ing.). 1990.

Xarici keçidlər
---------------

1. Treyleri YouTubeda`da oxudun
2. Filmi Azərbaycanca izlə
**Frans Kornelis Adrianus van Anraat** (nid. Frans Cornelis Adrianus van Anraat; 9 avqust 1942, Den-Helder, Şimali Hollandiya) Niderland hərbi cinayətkarı və biznesmeni. O, Səddam Hüseynin hakimiyyəti dövründə İraqa kimyəvi silah istehsalı üçün xammal satmışdır. 2005-ci ilin dekabrında Haaqa məhkəməsi onu Səddam hökumətinə kimyəvi silah satmaqda iştirak etdiyinə görə müharibə cinayətlərində şərik olmaqda təqsirli bilmişdir. O, 15 il müddətinə azadlıqdan məhrum edilmişdir. 2007-ci ildə apelyasiya məhkəməsi van Anraatı daha 17 il müddətinə azadlıqdan məhrum etmişdir.

Van Anraat FTB-nin ən çox axtarılanlar siyahısında görünən yeganə hollanddır.

İraqda
------

1970-ci illərdə van Anraat İtaliya, İsveçrə və Sinqapurda yerləşən, İraqda kimyəvi zavodlar tikməklə məşğul olan mühəndislik şirkətlərində çalışmışdır. Kimyəvi maddə ticarəti ilə tanış olduqdan sonra İsveçrənin Bissone kommunasında özünün "FCA Contractor" şirkətini təsis etmişdir. O, 1984-cü ildən başlayaraq İraqa minlərlə ton kimyəvi maddələr, o cümlədən iprit və sinir-iflicedici zəhərləyici maddələrin istehsalı üçün zəruri xammal satmışdır.

İstinadlar
----------

1. ↑  Killing of Iraq Kurds 'genocide' Arxivləşdirilib 2011-07-28 at the Wayback Machine BBC News, 23 December 2005
2. ↑  "Van Anraat, most wanted by the FBI" (holland). NOS. 2005-06-23. 2007-02-20 tarixində orijinalından arxivləşdirilib. İstifadə tarixi: 2007-05-09.
3. ↑  "Dutchman in Iraq genocide charges". BBC. 2005-03-18. 2022-10-21 tarixində arxivləşdirilib. İstifadə tarixi: 2023-02-04.

Xarici keçidlər
---------------

* Trial Watch: Frans Van Anraat

|  |  |
| --- | --- |
|  Bu şablona bax   Normativ yoxlama | GND: 133070964 · ISNI: 0000 0001 1466 8624 · LCCN: n2007042519 · NTA: 297896024 · VIAF: 6112463 · WorldCat VIAF: 6112463 |
Albert Eynşteyn, ilk kvant nəzəriyyəsi hissələrinin və nisbilik nəzəriyyəsinin inkişafı ilə tanınan XX əsrin əsas fiziki.
**Fizik** — fiziki kainatın bütün maddə və enerjisinin qarşılıqlı əlaqəsini başa düşmək üçün ixtisaslı alim. Fiziklər öz sahələrinin bir çox şöbələrində bütün böyük miqyası əhatə edən təbii hadisələrin geniş sprektrini öyrənirlər. Fiziklərə ümumiyyətlə təbii hadisələrin əsas səbəbləri və ya kökü və adətən riyazi münasibətlərlə öz anlayış çərçivəsi maraqlıdır.

"Fizik" ifadəsi Vilyam Uel tərəfindən 1840-cı ildə *İnduktiv Elmlər Fəlsəfəsi* (*ing.* The Philosophy of the Inductive Sciences) kitabında yeni ifadə kimi işlədilmişdir.

Fəxri adlar və mükafatlar
-------------------------

Fiziklərin layiq görüldüyü ən yüksək fəxri ad İsveç Kral Elmlər Akademiyası tərəfindən 1901-ci ildən bəri verilən Fizika üzrə Nobel mükafatıdır.

İstinadlar
----------

1. ↑  *Whewell, William.* The Philosophy of the Inductive Sciences Part 1. Cambridge: John W Parker J&J Deighton. səh. cxiii. Arxivləşdirilib 2022-03-30 at the Wayback Machine
"Citta di Fiume" yazısı olan 10 krona
**Fiume kronu** (it. corona Fiumana) — 1919—1920-ci illərdə Fiumedə pul vahidi.

Tarixi
------

Avstriya-Macarıstan imperiyasının dağılmasından sonra, Avstriya və Macarıstanın ortaq şəkildə idarə etdikləri Avstriya-Macarıstan Bankı Avstriya-Macarıstan kronunun emissiyasını davam etdirdi, hansı ki Avstriya, Macarıstan, Çexoslovakiya və digər ölkələrin tərkibinə girən ərazilərdə dövriyyədə idi. Lakin 1919-cu ildə yeni dövlətlər milli kredit və pul sistemləri yaratmağa başladılar.

1919-cu ilin yanvar ayında Serblər, xorvatlar və slovenlər krallığına daxil olan Avstriya-Macarıstanın keçmiş ərazilərində Avstriya-Macarıstan Bankının əskinaslarının ştempelvurması baş tutdu. Həmin ilin mart ayında Çexoslovakiya və Avstriya əskinasların ştempelləməsini icra etdi

İtaliya Milli Şurasının (Fiume hökuməti) qərarı ilə 18 Aprel 1919-cu ildə Avstriya-Macarıstan pul nişanlarının iki növ yuvarlaq ştempel ilə ştempelvurma prosesini həyata keçirtdi, ştempeller Savoya gerbi və "CITTA DI FIUME" yazısından ibarət idilər. 1919-cu ilin sentyabr ayında italyan millətçiləri tərəfindən şəhərin ələ keçirilməsi və D'Annuntsio hökumətinin hakimiyyətə gəlməsindən sonra, Avstriya-Macarıstan Bankının yeni banknot seriyası buraxıldı, onların üstündə 45 × 60 mm düzbucaqlı ştamp və "CITTA DI FIUME. INSTITUTO CREDITO del CONSIGLIO NAZIONALE" yazısı qeyd olunmuşdu.

Fiume kronu 26 sentyabr 1920-ci il tarixinədək Fiumenin pul vahidi idi, onu italyan lirəsı əvəz etdi. Buna baxmayaraq, krona bir neçə il daha dövriyyədə qaldı. 24 fevral 1924-cü ildə kral fərmanı ilə kronanın dövriyyədən çıxma tarixi və məzənnəsi elan olundu: 30 aprel 1924-cü il, 1 krona = 0.40 lirə.

İstinadlar
----------

1. ↑  *Травин Д. Маргания О.* Европейская модернизация. — Глава 4. «Австро-Венгрия: Развод по Габсбургскому счёту»
2. ↑  Rádóczy, 1984. səh. 33

Ədəbiyyat
---------

Xarici keçidlər
---------------

* Riyeka numizmatikası 1848—2002, muzej-rijeka.hr saytı

| ⛭Adında "krona" sözü olan valyuta və sikkələr |
| --- |
| Dövriyyədə olan | 
* Çex kronu
* Danimarka kronu
	+ Farer kronu
* İslandiya kronu
* İsveç kronu
* Norveç kronu

 |
| Dövriyyədənçıxmışlar | 
* Abbat kronu
* Avstriya kronu
* Avstriya-Macarıstan kronu
* Avstriya Niderlandının kronentaleri
* Bohemiya və Moraviya kronu
* Briota kronu
* Çexoslovakiya kronu
* Estoniya kronu
* Fiume kronu
* İngiltərə kronu
* İttifaq kronu
* Qotika kronu
* Qrenlandiya kronu
* Lixtenşteyn kronu
* Macarıstan kronu
* Oksford kronu
* Pistruççi kronası
* Pumphozenkrona
* Slovakiya kronu
* Yuqoslaviya kronu

 |
**Safflorit – Co As2** — Rombik sinqoniya. Rast gəlmə tezliyi şkalası: nadir.

Xassələri
---------

Qalayı-ağdan qurğuşunu-bozadək, çox vaxt tünd-boz çalarlı oksidləşmə rəngləri alır; Mineralın cizgisinin rəngi – tünd-boz; Parıltı – metal; Şəffaflıq – qeyri-şəffaf; Sıxlıq – 6,9-7,4; Sərtlik – 4,5-5,5; Kövrəkdir; Ayrılma – {110} üzrə orta; Sınıqlar – qeyri-hamar; Morfologiya – kristallar: prizmatik, az hallarda uzunprizmatik; İkiləşmə: {011} üzrə beşləşmələr, {101} üzrə altışüalı ulduz tipli qarşılıqlı nüfuzetmə ikiləşmələri və üçləşmələr – «safflorit ulduzcuqları»; Mineral aqreqatları: nazik- və kobud çubuqlvari, radial-şüalı, lifli, konsentrik-zolaqlı, massiv.

Mənşəyi və yayılması
--------------------

Əsasən nikel-kobalt və gümüş-nikel-kobalt filizlərindən təşkil olunmuş hidrotermal damarlarda qeyd edilir. Gec hidrotermal minerallardan biri kimi peqmatitlərdə, skarn-dəmir filizi yataqlarında rast gəlir. Mineralın tək-tək tapıntıları çökmə süxurlarda aşkar edilmişdir. Birlikdə rast gəldiyi minerallar: arsenopirit, qlaukodot, alloklazit, xloantit, rammelsberqit, nikelin, şmaltin, kalsit, kvars və b. Yineralın tapıldığı yerlər: Kobalt (Kanada); Şneyeberq, Unter-Ramstadt (Almaniya); Yaximov (Çexiya); Nordmarken (Norveç) və b. Azərbaycanda Daşkəsən rayonunun dəmir və kobalt yataqlarında (Daşkəsən, Şimali-Daşkəsən, Şimal-Şərqi Daşkəsən) qeyd olunur. Saffloritin nadir rast gələn dənələri Balakən rayonunda kolçedan-polimetal (Filizçay) və mis-pirrotin (Cixix-Saqator və b.) yataqlarının filizlərində də aşkar edilmişdir.

İstinadlar
----------

Mənbə
-----

* Azərbaycan mineralları. Bakı: Nafta-Press, 2004.

Xarici keçidlər
---------------

* THE MINERAL SAFFLORITE
**Əbülhəsən mirzə Məhəmmədtağı mirzə оğlu Qоvanlı-Qacar** (1847-1919)—şair, siyasətçi.

Həyatı
------

Əbülhəsən mirzə Məhəmmədtağı mirzə оğlu 1847-ci ildə Təbriz şəhərində dünyaya göz açmışdı. Mədrəsə təhsili almışdı. Şair və yazıçı idi. Hеyrət təxəllüsü, Şеyxürrəis ləqəbi vardı.Bir müddət о, Iran şəhərlərinə Misir, Hindistan və Оsmanlı ölkələrinə səyahət еtmiş, "Ittihadül-islam", "Kitabül-əbrar" ("Azad adamlarının kitabı") və "Müntəxəbi-nəfis" kimi bir nеçə əsər yazmışdır. Оnun fars və ərəb dillərində sеçilmiş şеirlərindən və nəsr yazılarınldan ibarət оlan sоn əsəri hicri qəməri 1312 (1894)-ci ildə Bоmbеydə çap еdilmişdir.

Bu kitabın müəllifi (M.Tərbiyət) Iran Məclisi Şurasının ikinci çağırışı üçün Təbrizdən nümayəndə sеçildiyi zaman Şеyxürrəis də Mazandarandan nümayəndə sеçilmişdir. Şеyxürrəis aşagıdakı qəzəli Məclisi Şurada siyasi qruplar arasında оlan ixtilaflar haqqında ixtisarla nəzmə çəkmişdir:

  Məclis bəzəyən ayım, о qaşlarındır hilal,  

  Gözlərin inqilabi, qamətindir еtidal.  

  

  Rəqsindir irtican, adındır imtinai,  

  Vüsalın ictimai hicranındır ixtilal.  

  

  Gözəllərin gözəli, biz arıqıq, sən ətli,  

  Bir azadlıq vеr bizə, sərv bоylu libеral.  

  

  Birləşmiş firqələrdə Dеmоkrat firqəsinin,  

  Birləşməsi uzaqdır, məncə bu mahal xəyal.  

    

  Bu müqəddəs məclisdə bеl bükülmüş mən yazıq,  

  Bədii bir şеir dеdim, düşünmədən mən dərhal.

Mənbə
-----

* **Ənvər Çingizoğlu, Qacarlar və Qacar kəndi, Bakı, "Şuşa", 2008, 334 səh.**

İstinadlar
----------

Həmçinin bax
------------


Vikimənbədə ***Müəllif:Əbülhəsən mirzə Qоvanlı-Qacar*** ilə əlaqəli məlumatlar var.

* Qacarlar

Xarici keçidlər
---------------
**Frans Cozef Qal** — 9 mart 1758[…] – 22 avqust 1828[…], Monruj alman nevroanotomist, fizioloq və beyindəki zehni funksiyaların işləmə lokalizasiyasının öyrənilməsinin öncüllərindən biri. Nevropsixoloji sahədəki araşdırmaları dövründə böyük səs-küyə səbəb olmuşdur, indi isə "yalançı elm" olaraq adlanır.

Uşaqlıq illəri
--------------

Qalın atası zəngin yun taciri və qatı roma katoliki idi. Əslən Lombardiyadan olan bu ailə 100 il idi ki, Tayfenbronda məskunlaşmışdılar. Qalın atası həm də buranın bələdiyyə başçısı idi. Qalın elmi araşdırmaları gənclik illərində başlamışdır. Hələ uşaqkən özü, bacı-qardaşları və sinif yoldaşlarının arasındakı fərqliliklər onu çox düşündürmüşdür. Ona görə, sinif yoldaşlarından birinin irəli səviyyədəki dil bilgisi onun qəribə formalı başı ilə əlaqədardır. Elə bundan sonra beyinə olan marağı artmışdır. Məktəb vaxtında bitki və heyvan növləri yığaraq onları sinifləndirməyi çox xoşlayırdı.

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2 3 4  Franz Joseph Gall // Who Named It? (ing.).
3. 1 2  *Deutsche Nationalbibliothek* Record #118537245 // Ümumi tənzimləmə nəzarəti (GND) (alm.). 2012—2016.

Həmçinin bax
------------
**Fitnes** — söz mənası olaraq "Sağlam və formada olmaq"dır. Bir çox məşqə söykənən bir idmandır.

Digər bütün idmanlardan fərqli olaraq təməldə əzələlərin tək-tək alətli ya da alətsiz işlədilməsiylə möhkəmləşdirilməsi və gücləndirilməsi məqsəd qoyular. Əsasən bütün idmanların təməlidir. Çünki hər idman budağında bədəndə ağırlıqlı istifadə edilən əzələ qrupları vardır. Bu əzələ qruplarına kondisyon qazandırılması üçün fitness məşqlərinə müraciət edilər.

Hər məqsədin məşq proqramı bir-birindən fərqlidir. Fitness idmanında bir standartdan söz edilə bilməz. Yəni, hər yaşın, hər həyat tərzinin və bədən tipinin bir-birindən fərqli olaraq bir mütəxəssis tərəfindən izlənilən iş şəkli olmalıdır. 16 yaşında bu İdmana başlaya bilərsiniz.
Bu idmanın bədən inkişaf etdirmədən iki fərqi tapılar: Əvvəlcə inkişaf etmək üçün deyil sağlamlıq üçün edilər. Ayrıca bir fitness məşqində kardiyovasküler iş (qaçmaq, pedal çevirmək kimi sizi təngnəfəs buraxacaq, kalori verdirən və gümrahlıq təmin edici məşqlər) ağırlıq çalışması ilə birlikdə edilər. Bu səbəblə əzələlər çox böyüməz, yalnız möhkəmləşər və estetik bir görünüş götürər.

|  |  |
| --- | --- |
|  | Şəkillər: Fitness |


|  |  |
| --- | --- |
|  | ***İdman** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |


| ⛭İdman növləri |
| --- |
| Alpinizm  ·  At yarışı  ·  Avarçəkmə  ·  Avtoidman  ·  Basketbol  ·  Beysbol  ·  Bilyard  ·  Boks  ·  Boulinq  ·  Buzüstü xokkey  ·  Cüdo  ·  Dalğıclıq  ·  Fiqurlu konkisürmə  ·  Fitnes  ·  Futbol  ·  Gimnastika  ·  Güləş  ·  Həndbol  ·  Xizəkçilik  ·  Körlinq  ·  Kriket  ·  Qolf  ·  Lakros  ·  Marafon  ·  Oxatma  ·  Paraşütlə atlama  ·  Raftinq  ·  Reqbi  ·  Skeytbordinq  ·  Stolüstü tennis  ·  Su polosu  ·  Suya tullanma  ·  Tennis  ·  Triatlon  ·  Üzgüçülük  ·  Velosiped idmanı  ·  Voleybol  ·  Yelkənli qayıqsürmə ·  Yüngül atletika |